เรื่องร้องเรียน: ด่วนมากที่สุด ฝ่ายโยธา/ ฝ่ายสิ่งแวดล้อม เขตธนบุรี วันนี้เวลาประมาณ 9 น. เจ้าของตึกแถว 265 และผู้รับเหมาได้สั่งให้ช่างมาทำการผิดกฎหมาย เจาะพื้นชั้นล่างเป็นหลุมใหญ่ ทำให้เสียงดังมาก ในบ้านดิฉันยังพูดกันไม่ได้ยิน และออกมาอยู่ที่ถนนยังได้ยินเสียงดังมาก ดิฉันและคุณพ่อ (ตอนนี้มีไข้ ปวดศีรษะมาสองวันแล้ว) เดือดร้อนมาก   วันนี้เขตธนบุรีหยุดทำงาน ดิฉันจึงโทรแจ้ง 191 โดยมีเจ้าหน้าที่ตำรวจมาที่ตึกแถว 265 และเข้าไปเรียกเจ้าของที่อยู่ตึกแถว 261 มาสอบถาม ในระหว่างนั้นเจ้าของตึกแถว 265 ยังไม่ยอมสั่งช่างให้หยุดทำงาน ดิฉันจึงขอเจ้าหน้าที่ตำรวจเข้าไปดูว่าช่างเจาะผนัง ทำไมเสียงดัง จึงพบว่าช่างกำลังเจาะพื้นชั้นล่างเป็นกลุ่มใหญ่ ซึ่งพื้นหนามากและยังมีสภาพใช้งานได้แต่เจ้าของตึกแถว 265 ต้องการเจาะโดยไม่สนใจความเดือดร้อนรำคาญต่อเพื่อนบ้าน ทำให้เสียงดังมากๆๆๆ โดยเจ้าของตึกแถว 265 ได้แจ้งกับเจ้าหน้าที่ตำรวจว่าได้ขออนุญาตแล้ว ซึ่งเป็นความเท็จและไม่มีหนังสืออนุญาตจากเขตธนบุรีมาแสดงต่อเจ้าหน้าที่ตำรวจ  ดิฉันได้นำหนังสือของเขตธนบุรี ลงวันที่ 7 ธ.ค. 65 มาแสดงต่อเจ้าหน้าที่ตำรวจและเมื่ออ่านแล้ว จึงเข้าไปคุยกับเจ้าของตึกแถว 265 และผู้รับเหมา โดยสั่งให้หยุดการกระทำดังกล่าวทันที นอกจากนี้ดิฉันได้โทรแจ้งคุณใหญ่_นายช่างโยธาของเขตธนบุรี เพื่อทราบและบอกดิฉันว่าวันจันทร์ที่ 9 ม.ค. 66 จะเข้ามาตรวจสอบตึกแถว 265 ค่ะ  ขอขอบพระคุณ 191 และสน.บุปผาราม ที่ดูแลความสงบสุขและให้ความเป็นธรรมแก่ดิฉันและคุณพ่อค่ะ
การดำเนินการของเจ้าหน้าที่: ฝ่ายโยธา เขตธนบุรี ได้ตรวจสอบอาคารเลขที่ 265 ตามข้อร้องเรียนกรณีที่ช่างเจาะพื้นไม่ขัดกฏหมายควบคุมอาคาร ส่วนกรณีเสียงดังจากการดำเนินการได้ประสานแจ้งเจ้าของอาคารผู้ถูกร้องเรียบร้อยแล้ว
ความเห็นของผู้แจ้ง: ขอขอบคุณสำหรับคำตอบค่ะ การเจาะพื้นเป็นส่วนหนึ่งของการต่อเติมตึกแถว 265 โดยทางเขตธนบุรี ควรพิจารณาในภาพรวมทั้งหมดที่ฝ่าฝืนกฎหมาย มิใช่เฉพาะส่วนแยกกันค่ะ
พื้นที่: แขวงวัดกัลยาณ์ เขตธนบุรี กรุงเทพมหานคร